תוכנת הצריבה נקראת Nero Burning ROM והיא אחת התוכנות המוכרות בעולם. שמהּ הוא משחק מילים: מצד אחד המשמעות המילולית שלו היא "נרו צורב ROM", ומצד שני הוא מתייחס לקיסר הרומי נירון, אשר על פי האגדה ניגן בכינור במהלך השרפה הגדולה של רומא: נירון נקרא באנגלית Nero; Burning שתורגמה לעיל "צורב" פירושה גם "שורף"; ROM נשמע כמו Rome - שמה של רומא באנגלית; ועל כן פירוש חלופי לשם "Nero Burning ROM" הוא "נירון שורף את רומא".